CELEX: 62017CN0376
Language: fi
Date: 2017-06-22 00:00:00
Title: Asia C-376/17: Ennakkoratkaisupyyntö, jonka Supreme Court (Irlanti) on esittänyt 22.6.2017 – Minister for Justice and Equality, Irlanti ja Attorney General v. Arkadiusz Piotr Lipinski

28.8.2017   
            
            
               FI
            
            
               Euroopan unionin virallinen lehti
            
            
               C 283/25
            
         Ennakkoratkaisupyyntö, jonka Supreme Court (Irlanti) on esittänyt 22.6.2017 – Minister for Justice and Equality, Irlanti ja Attorney General v. Arkadiusz Piotr Lipinski
   (Asia C-376/17)
   (2017/C 283/35)
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Supreme Court
   
      Pääasian asianosaiset
   
   
      Kantajat: Minister for Justice and Equality, Irlanti ja Attorney General
   
      Vastaaja: Arkadiusz Piotr Lipinski
   
      Ennakkoratkaisukysymykset
   
   
               1)
            
            
               Kun jäsenvaltion toimivaltainen tuomioistuin langettaa henkilölle tuomion, jota muutetaan muutoksenhaussa, ja kun kyseinen tuomio (sellaisena kuin se on muutettuna) muutetaan ehdonalaiseksi vapaudeksi ja ehdolliseksi muuttaminen tämän jälkeen kumotaan, onko puitepäätöksen (1) 4 a artiklassa käytettyä käsitettä ”oikeudenkäynti” tulkittava siten, että se viittaa
               
                           a)
                        
                        
                           ainoastaan oikeusmenettelyyn, jossa henkilö todettiin syylliseksi ja hänelle määrättiin alkuperäinen tuomio (jäljempänä alkuperäinen tuomio), vai
                        
                     
                           b)
                        
                        
                           edellä a kohdassa tarkoitettuun menettelyyn ja/tai johonkin tai kaikkiin seuraavista:
                           
                                       i)
                                    
                                    
                                       edellä a kohdassa tarkoitetun menettelyn jälkeen seuraava muutoksenhakumenettely, jossa alkuperäistä tuomiota muutetaan (jäljempänä muutettu tuomio);
                                    
                                 
                                       ii)
                                    
                                    
                                       menettely, jossa muutettu tuomio (tai osa siitä) muutetaan ehdolliseksi;
                                    
                                 
                                       iii)
                                    
                                    
                                       menettely, jossa muutetun tuomion (tai osan siitä) ehdolliseksi muuttaminen kumotaan?
                                    
                                 
                     
         
               2)
            
            
               Jos käsitettä ”oikeudenkäynti” on tulkittava siten, että se viittaa muutoksenhakumenettelyyn, jonka päätteeksi annetaan muutettu tuomio, tai että se kattaa tämän menettelyn, tekeekö se seikka eurooppalaisesta pidätysmääräyksestä mitättömän, että siinä ei täsmennetä, että henkilölle, jonka luovuttamista vaaditaan, on ilmoitettu kyseisestä muutoksenhausta tai että hän oli edustettuna muutoksenhakumenettelyssä, riippumatta siitä, että jäsenvaltiossa, jolle pyyntö on esitetty, käydyn menettelyn aikana toimitetuista lisätiedoista ilmenee se tosiseikka, että kyseiselle henkilölle tosiasiassa ilmoitettiin muutoksenhausta ja että hän oli edustettuna siinä?
            
         
      (1)  Eurooppalaisesta pidätysmääräyksestä ja jäsenvaltioiden välisistä luovuttamismenettelyistä 13.6.2002 tehty neuvoston puitepäätös (EYVL 2002, L 190, s. 1).